AWEfF 

Maint9 

December 11, 2018 

© www.awemainta.com 
V3 www.facebook.com/awemainta 
El noticia@awemainta.com 
® 583-1400 


STUDIANTE 
ALBANES A TRATA 
Dl SOBORNA 
POLIS CU A HAY'E 
CU MARIHUANA 


Pagina 4 


Si tin boluntad di tur partido 

TIN LUZ DEN E TUNNEL PA 
TRANQUILISA SITUACION 

NA HOSPITAL 



"REFORMA FISCAILO BAHA BELASTING 
Y TRECE ALIVIO PA 32 MIL PERSONA" 


Pagina 7 


































2 


AWEMainta 


Diamars, 11 December2018 


Parlamentario Arthur Dowers (AVP) 

"Ora cu Evelyn Wever Croes predica: Pueblo tene bo cartera 



DIALUNA mainta Parlamento a cuminsa trata e presu- 
puesto supletorio 2018 den un reunion publico y miem- 
bro di fraccion di AVP, mr. drs. Arthur Dowers a mustra 
cu ta bon pa pueblo lceda den estado di alerta, must- 
rando cu ora Prome Minister Wever Croes ta predica, 
pueblo tene bo cartera. 

“Nos por a mira siman cu a pasa otro show ya cu e Gobi- 
erno aki ta uno di show, caminda a bin ta gastando mas 
di 130 miyon florin mas compara cu presupuesto 2017 y 
esaki t’e Gobierno cu a sigura pueblo cu nan ta bay baha 
gasto, cu nan ta bay goberna sin medida, pero caminda 
pueblo por a mira y sinti e pakete di medida pisa cu nan 
a impone riba pueblo. 

Awor un biaha mas Gabinete Wever Croes ta trata di 
gaña pueblo cu nan ta bay baha gasto pa nos pueblo, pero 
laga nos ta consciente di loke ta pasando sigura ora cu 
Gobierno ta bisa cu e Reforma Fiscal Gobierno ta duna e 
ciudadano 20 florin extra den su cartera, pero e sistema 
nobo di impuesto ta kita 200 florin di otro banda. 

Ta mescos cu strooi santo den wowo di pueblo pa di otro 
banda saca of ranca un suma di 180 florin adicional hor- 
tando pueblo di e forma aki. Mi ta lcere e situacion aki 
ta algo cu pueblo tin cu compronde, cu pueblo mester ta 
consciente y pa tal motibo nos ta sigui informa pueblo 
cu loke MEP ta haciendo n’e momentonan aki, fuera di 
a gaña votadornan caba durante di campaña electoral, ta 


sigui trata di manipula pueblo cu trikinan cu solamente 
lo beneficia Gobierno y famia y amigonan. 

Ta dificil pa pueblo wordo manipula di e forma aki ca- 
minda Gabinete Wever Croes ta pretende di ta yudando 
pueblo, pero al contrario ta sigui ranca placa na granel 
for di cartera di pueblo. 

Nos ta sigur cu e Gobierno aki lo sigui desangra pueblo, 
sigui pone pueblo sufri, pero lo yega e momento cu nos 
tur lo tin cu biba cu e consecuencianan di e sufrimento 
cu ta wordo crea. 

Prome Minister Evelyn Wever Croes, manera mi a yega 
di bisa caba, ta un lobo den lana di carne y alci nos 
por bisa tambe manera e proverbio di “ora cu Evelyn ta 
predicando cu e ta hincando placa den cartera di pueb- 
lo, tene e cartera ey duro, pasobra ta bay e ta bay cune, 
saca placa for di dje, lagando pueblo cu awa na wowo, 
ora cu pueblo realisa cu nan a wordo engaña pa di tanti- 
simo biaha caba. 

Esnan cu a lcere den nan durante di campaña, pero lcend- 
enan by now a mira e berdad di nan, caminda awor nan 
mes ta bin dilanti y declara cu loke nan a haci a causa 
problema pa hopi hende den pueblo, papiando un tempo 
cu su pakete di medida ta solamente un prildcie, pero 
awor cu e prildde a resulta hopi dolor pa pueblo, awor 
nan ta bin bisa pueblo cu den futuro nan lo no por mira 
mas cuanto placa Gobierno ta ranca na BBO y BAZV 
riba recibo y ta solamente pueblo tin cu paga pa friends 
and family sigui gosa. 

Gobierno di Evelyn por lcita y sconde e cobransa di BBO 
for di riba recibo, pero nos di AVP lo sigui tur dia re- 
cordando pueblo di e abuso aki cometi pa un Gobierno 
cu nunca tabata sincero cu pueblo, ningun momento a 
tuma consideracion cu nos hendenan y awor ta pretende 
cu nan lo drecha cos, cu nan lo percura p’esnan di menos 
recurso lceda cu 20 florin den su cartera, mientras cu di 
otro banda ta ranca 180 florin for di mesun hendenan 
aki,” Parlamentario Arthur Dowers a declara finalisando 
cu entre otro tin mas medida na caminda den proximo 
dianan. 

Si tin boluntad di tur partido 

Tin luz den e tunnel pa tranquilisa situacion na Hospital 

Reunion a bay bon y ta sigui awe y si mester mañan tambe 




MEDLADOR di Gobierno, Anselmo Pontiluis a logra haya tur partido 
na mesa y asina a reuni, cu manera por a compronde tabata un bon re- 
union. Manera Mediador di Gobierno a declara na final di e reunion di 
ayera, cu e reunion a bay bon, sigur ora cu a mustra cu mester tin tranqui- 
lidad na bienestar di e pueblo y sigur di tur esnan den Hospital. 

Na final di e dialogo ayera, e partidonan a acorda di lo reuni awe mainta 
9 or y si mester lo reuni mañan, unda mester tin un solucion riba mesa 
cu tur partido por biba cune, y asina e conflicto aki ta pa pasado. Tin un 
luz na final di e tunnel, Anselmo Pontilius a duna nos di conoce. Y esey 
t’e meta. 

Sigur tabatin tension na inicio di e reunion, pero Mediador di Gobierno a 
insisti p’e reunion sigui ayera merdia 3 or y asina a bay. 

Mediador a haya e Hunta di Supervision di Hospital, encabesa pa Gino 
Goeloe, Gerencia di HOH, Ezzard Cilie y na otro banda sindicato ABY 
encabeza pa Gina Maduro. Na principio intento a ser haci, p’e reunion 
no sigui, pero Mediador di Gobierno a mustra si sali afo, sin un reunion 
Huez sigur hamas lo por dicta na fabor di e partido cu no kier dialoga. 




Ta for di siman pasa cu Mediador di Gobierno a bin ta reuni cu e parti- 
donan separadamente preparando p’e encuentro di ayera. 

A scucha e partidonan, a delibera bastante amplio cu cada un di nan, pa 
ayera bay mesa hunto. 

Loke ta molestia ABV y cu ta motibo pa exigi cabez di Ezzard Cilie y di 
Hunta di Supervision, cu na final di negociacion di un CAO, a core cu e 
Director Financiero di Hospital.Y riba dje e Director di Cuido lo a menasa 
e Presidente y Vice-Presidente di ABV y esey sigur no ta aceptabel. . 

Anselmo Pontilius a recorda tur hende cu ta un Hospital nos tin y esey 
no kiermen cu por tin un diferencia di opinion entre gerencia y sindicato, 
pero cu e ta yega na un extremo cu esun ta menasa otro y te pa sindicato 
exigi cabes di gerencia di Hospital, ta un asunto serio caba cu no mag 
ripiti mas. 

Unabes a aclarea cada uno su punto di bista, a dialogo por a cuminsa, 
unda a reuni sigur mas cu un ora largo, y e partidonan a acorda pa sigui re- 
union awe mainta y manera menciona, si no keda cla awe, lo sigui mañan 
mainta. Mientras cu tin dialogo, tin confianza cu e partidonan lo sa di 
haya otro na bienestar di nan mes y sigur di e pacientenan en particular. 

Studiante Albanes a trata di soborna Polis 



DIALUNA Cuerpo Policial a 
suministra e relato di prensa pa 
lolce ta control cu a wordo haci 
dor di FlexTeam den e periodo di 
12 pa 18 di november ultimo 

Manera ta conoci, ta tene control na 
cierto areanan conoci unda bendedo- 
y cumpradonan di droga ta anda of 
unda sa tin pelea. Ta papia aki banda 
di Manuelito’s, Hotel Bacarat, cas- 
nan di pueblo na Noord, Madiki, 
Seroe Patrishi, Leklcer, Olde Molen y 
Cas Casuela. E ultimonan aki prin- 
cipalmente pa loke ta e horario di 
cierre y pa e hendenan no lceda colga 
pafo. 

Un luga popular cu tambe ta wor- 
do controla ta Eagle Beach unda cu 
hopi biaha ta haya grupo di hende ta 
aglomera pa toca musica y dal nan 
drinks. Si topa cu grupo, ta hala nan 
atencion y core cu nan for di e sitio, 
si nan ta tocando musica duro. Esnan 
cu ta wordo sospecha di algo ilegal, ta 
wordo listra. 

Riba parkeerplaats di The Village 
tambe sa topa cu grupo cu ta reuni 
pa bebe alcohol, y nan tambe ta wor- 
do cori for di e sitio. 


Banda di e controlnan ey, tabatin 
diferente otro. Riba diasabra,m 17 di 
november, rond di 00:45 e Polisnan 
tabata riba patruya banda di The Vil- 
lage. Nan a mira tres persona banda 
di un Suzuki Vitara color oranje. Un 
di e personanan aki tabata para cu su 
man robes duro cera, manera cu e tin 
algo scondi eyden. 

Ora cu el a mira Polis, el a hinca su 
man den su saco di carson y despues 
saco su man bek. E ora ey si e man 
tabata habri. Mesora e Polisnan a so- 
specha cu probablemente ta droga el 
a sconde den su saco di carson. 

Nan a bay controla e homber y ora 
cu a yega cerca a haya holo di mari- 
huana, cu parce ta biniendo for di e 
homber. E porta di chauffeur tabata 
habri. A luza paden y a mira riba e 
asiento di e chauffeur un ‘Bong’. A 
dicidi di listra e hombernan na e si- 
tio. Den saco di carson di e chauffeur 
a haya dos bloki marihuana, y el a 
wordo confisca. E homber di inicial 
E. naci na Albania di 32 aña (Stu- 
diante) a wordo deteni pa violacion 
di ley di droga. Hasta el a trata di 
soborna e Polisnan, ofreciendo nan 
placa pa no hib’e warda pa motibo 
cu e ta casi cla cu su estudio. 


Ora cu a informe cu ta traha PV di 
soborno contra dje, el a bisa cu el a 
haya e marihuana for di ehomber G., 
naci na Aruba di 24 aña. E homber 
aki tambe a wordo deteni pa 1 ’or di 
madruga. 

Dia 18 di november rond di 4.20 di 
madruga e patruya di FlexTeam taba- 
ta den centro di Oranjestad contro- 
lando. Yegando na altura di misa San 
Francisco di Asis Pro-Catedral, a mira 
un homber, desconoci pa nan, drumi 
banda di caminda den e matanan. 
Relaciona cu esaki a bay papia cune. 
A lant’e for di soño. Tabata trata di 
MM naci na Peru di 48 aña. E ta- 
bata basta bou influencia di alcohol. 
Pa 4.35 a detene pa su mesun siguri- 
dad, y hiba warda pa haya un cuarto 
gratis. 

Den e periodo menciona, a tira dife- 
rente spot control riba autonan unda 
cu a haya cantidadnan chikito di 
marihuana, sakito di cocaina, piedra 
di cocaina, sker, cuchiu, grinder, etc. 
A tene en total 120 control y tabatin 
tres detencion. 














AYERA Cuerpo Policial Aruba a informa 
cu pa motibo fuera di nan alcanse cu Depar- 
tamento di Rijbewijs no por print rijbewijs 
entrante awe diamars 11 december 2018. 
Personanan cu mester di duplicado/renoba 
of pasa pa prome biaha rijbewijs lo haya un 
formulario cu ta valido pa 30 dia. Riba e 
formulario lo pone e nomber di e persona 
y su number di rijbewijs. Tur cos lo wordo 
registra den e sistema. 

Polis ta haci un aviso cu esnan cu pensa di 
haci cambio riba e formulario, cu esaki ta 
un caso castigabel cu consecuencia cu bo 
ta wordo deteni. Cuerpo Policial Aruba lo 
informa manera cu por print bek via un 
comunicado di prensa, asina esnan cu tin 
e formulario por pasa na Deparamento di 
Rijbewijs y haya nan rijbewijs. Mester pre- 
senta cu e formulario mas recibo di pago y 
un identificacion valido. 

Asina cu e informacion alci a bira publico, 
Minister di Husticia, mr. Andin Biklcer y 
Alto Comisario, Andrew Hoo a bay den un 
reunion di caracter di urgencia. Despues vo- 
cero suplente di Polis a bin afo y informa 
cu Alto Comisario Andrew Hoo y Minister 
Bildcer cu a jega na un solucion. Y tur cos lo 
sigui normal, esta tur esnan cu mester drulc 
nan rijbewijs, cu esalci ta posibel. 



MEEflSlBlttiS 


rJtl'I'K 




WltQ 


MR)N 


Pa mas infbrmacton yama 525-7555 cff bishita nos website lottoanjba.com 

Ladron a rabia cu 
doño di cas atrap'e 

TABATA un poco despues di mey anochi 
diasabra ultimo cu Polis ta wordo manda 
pura na un cas na Macuarima pa un per- 
sona indesea. 

Na e sitio, e Polisnan ta papia cu e homber 
di inicial W., kende ta conta nan cu el a 
yega cas un rato prome y a topa cu e ladron 
conoci di Polis, di inicial K., den su cas. E1 
a cuminsa pa core cu e homber for di e cas, 
pero ta parce cu e ta kere cu ta su cas paso- 
bra el a rabia masha hopi mes y a cuminsa 
kibra algun bentana. Pero na momento cu 
Polis a yega e no tabata na e sitio mes, 

Polis a bisa e homber W pa e pasa oficina 
di Recherche pa entrega un keho. E patruya 
a keda busca den bisindario pero el a bay 
sconde caba. Central di Polis a wordo in- 
forma di e caso aki. 

Ladron y chollernan ta birando fresco. E 
mesun dia ey den oranan di anochi ta pa- 
truya di Playa mester a duna asistencia na 
Tierras Colombiana den Weststraat pa un 
choller cu tabata causando molester. 

Na e sitio e Polisnan ta papia cu e doño. E 
señora a conta nan cu un choller bisti cu fla- 
nel cora a drenta e luga y a cuminsa haci cos 
fresco. E choller a coy un stoel y a tira esaki 
den e restaurant rond. E1 a cuminsa papia 
palabra menos direccion di e clientenan. E 
homber aki tabatin un rugtas y un petchi 
bisti. Despues di su acto el a sali pafo. 

E Polisnan a busca den bisindario pero no a 
topa cun’e. 



SO MESTER D/ WASTE BUCKET RESIDENCIAL 
OF COMERCIAL? 


20 yré 
6ig Bucket 


15 yrd 

Junior fiucket 


W vrd 




Sma/r 



Minister Otmar Oduber: 

DIP a actualisa e lista di 
pet cionnan pa tereno te cu 
aña 2005, otro aña lo trata 

neticionnan di 2006 nn 2010 


PROME cu e aña conclui, e di tres grupo di persona a ricibi nan carta 
di pre reservacion diamars atardi na Directie Infrastructuur en Planning 
(DIP). Dor di e hecho cu tin gran cantidad di hende ta warda pa con- 
strui nan cas, Minister encaraga cu Desaroyo Teritorial, Infrastructura y 
Medio Ambiente, Otmar Oduber ta recorda cu ta importante pa un y tur 
cu tin e oportunidad aworaki cu tin un ‘time frame’ mara na cada fase di 
locual cu mester cumpli cu ne. 

‘DIP ta un departamento unda cu tabatin y sigur keto bay tin hopi critica 
riba dje y nos ta consciente di esaki. E consciencia aki mes ta pone cu kier 
mehora mas aun e servicio cu ta duna na comunidad di Aruba. 

A base di tin un maneho transparente cu a cuminsa cu ne na inicio di e 
aña cual lo pone cu poco poco lo yega n’e meta aki. 

E maneho nobo aki ta encera reglanan cu a publica di condicionnan pa 
un persona haya tereno pa traha su cas, pero tambe reglanan pa loke ta 
trata terenonan comercial.’ 

Minister Oduber a enfatisa cu e reglanan ald ta hopi importante pa tur 
hende ta na altura di dje. ‘E unico hende cu por kita e soño for di boso pa 
tin boso cas, ta boso mes si no cumpli cu e reglanan cu tin!’ 

Manera cu a menciona anteriormente diamars un grupo di 250 hende 
ta ricibi e oportunidad pa construi nan cas, banda di dos otro grupo cu 
durante e aña a ricibi e oportunidad aki. 

Sumando na mas cu 900 famia cu a haya e oportunidad di tin nan hogar. 
E proceso a inicia cu famianan wardando (cu peticion) for di añanan 
1993 y a actualisa e lista aworaki na peticionnan te cu aña 2005. 

Otro aña DIP lo dedica n’e grupo di peticionnan di 2006 pa 2010. Asina 
poco poco ta actualisa e lista segun esnan cu mas tabata warda, conforme 
e regla First In First Out (FIFO). 

Prome Minister Evelyn Wever-Croes: 

"Reforma Fiscal 
lo baha belasting 
y trece alivio pa 
32 mil persona" 

YA ta un siman cu Gobierno di Aruba a an- 
uncia e plannan di Reforma Fiscal, un miho 
forma fiscal. E meta di e reforma fiscal ta pa 
cambia e sistema di belasting y haci’e mas hus- 
to, mas simpel y den cual Gobierno ta haya su 
fair share mas eficientemente. 

Mas eficiencia den cobramento di belasting 
kiermen tambe cu ta duna Departamento di 
Impuesto mas tempo y espacio pa cobra tur e 
placa cu ta riba caya y cu awor ainda hende- 
nan ta nenga di paga. 

E prome cambio ta e cambio di tarifa di loon- 
belasting y inkomstenbelasting, haciendo e un 
cambio mas husto. E tarifa actual cu tin 14 
brackets ta cambia den un tarifa di 5 brack- 
ets. Ta elimina e belasting riba entrada te na 
27.751 florin. Pues tur esnan cu tin entrada 
bou di 27.751 pa aña , of 2.300 florin pa 
luna, NO ta bay paga belasting mas. Ademas 
tur tarifa ta baha, y e tarifa maximo cu tabata 
58.95%, ta baha te na 52%. 

KICO E CAMBIONAN AKI TA SIGNIFICA? 

E cambionan ald ta trece beneficio pa tur 55 
mil persona cu awor ta paga inkomsten belast- 
ing of loonbelasting. Con? 

Pa prome: 30 mil persona no ta bay paga e be- 
lasting aki mas. Actualmente ta 23 mil persona 
cu ta traha no ta paga e belasting aki, y e total 
ald pues ta bay aumenta cu 7 mil hende mas, 
di cual gran mayoria ta pensionado y esnan 
cu ta gana salario te na 2.300 florin. Pues no 
esnan cu ta gana salario minimo so. Pa di dos: 
e 25 mil hendenan cu ta sigui paga e belast- 
ingnan aki, lo paga un tarifa mas abou. Esaki 
Gabinete Wever-Croes ta considera e cambio 
husto. 



AKITA SIGUIALGUN EHEMPEL: 


Un persona cu ta gana 

2.100 florin pa luna 

lo paga 336 florin menos pa aña 


2.500 florin pa luna 

lo paga 450 florin menos pa aña 


2.900 florin pa luna 

lo paga 253 florin menos pa aña 


4.100 florin pa luna 

lo paga 264 florin menos pa aña 


5.000 florinpaluna 

lo paga 764 florin menos pa aña 


5.800 florinpaluna 

lo paga 813 florin menos pa aña 


Pues cu e cambio aki 32 mil pagado di loonbelasting ta sali beneficia: 7.000 mil persona, di cual 
mayoria ta pensionado, NO ta bay paga e belasting aki mas, y 25 mil hende ta bay paga MENOS 
belasting. E cambio husto. 



Al^emene ReKenKamer 


The coyrt off Autfit of Aruba invites you to 
a presentñtion of the r esults of a revrew ori the 
preparedness for implementation of 

Sustainable Development Goals 

in Arubo 


OATE: 14 DECEMBER 201B 

TIME: 05:00- 07:0 0 PM 




PLACE: MFA PARAOERA 

GUEST SPEAKER: drs. GIJS D E VRIES 



The presentation will start at 5 PM sharp 


Guest Speaker 


Grjs de Vries is a senior visiting fellow at the London 
School of Economics and Political Science (LSE). He is a 
frequent speaker and vvriter on the UN Sustainable De- 
velopment Goals and an advisor to national audit institu- 
tions in various cointries. He is a former member of the 
Court of Audit of The Netherlands, and a former member 
of the European Court of Auditors. On behalf ofthe world 
organization of audit institutions, INT0SAI, he drafted 
the global standards on audit of national disaster preven- 
tion. He previously held public office in The Hague and in 
the EU. 



For mcre information please cunteci: os at infb@rekenkamer.aw or cal! 5B2-b44S 

Evcmgelio di Lucas na Papiamento 



EVANGELIO di Lucas a keda traduci na Papiamento. Pre- 
sentacion di e buki ‘Evangelio segun Lucas’ ta tuma lugar na 
Biblioteca awe 11 di december, 2018 di 7or pa 9or di anochi. 
E traduccion di e texto di Evangelio di Lucas for di bijbel ta 
keda presenta como clausura di ‘Aña di Papiamento’. 
Minister di Enseñansa y Desaroyo Sostenibel sr. Armando 
Rudy Lampe, hunto cu e miembronan di Cas di Papiamento 


a participa esaki. Ta intencion pa traduci e biblia completo na 
Papiamento den proximo 3 aña. 

Segun e mandatario, sr. Rudy Lampe, e Evangelio ald tin un 
di e storianan di mas bunita, tocante e nacemento di Hesus. 
Y den luna di december lo recorda e nacemento di Hesus. 

E publicacion ald ta un cooperacion di Sociedad di Beibel 
den Caribe Hulandes cu sra. Swinda Schwengle y sra. Selvia 
Lumenier. 

Sociedad Antiano di Bijbel (SAB) tin su cede na Gaitoweg 3 
na Corsou. Hunto cu SAB tin 144 Sociedadnan di Bijbel mas 
rond mundo, cu ta carga e nomber di ‘United Bible Societies’. 
Tur tin como mision logra un distribucion mas amplio y efec- 
tivo di Palabra di Dios, y yuda hende interactua cu Palabra 
di Dios. 

SAB ta carga responsabilidad di sirbi e 6 islanan di Caribe 
Hulandes, esta Aruba, Bonaire, St. Maarten, Saba y St. Eu- 
statius y Corsou. Un y tur ta bon bini n’e presentacion di 
buki. 




MANDA BOSERKERI 
CREDITO E PASCO AKI 


Awor hopi mas facil cu e SETAR App 


Manda credito pa numbernan Prepaid of Hybrid, Transfer di Postpaid lo sali riba e siguiente cobransa. 

Transfer di Prepaid/Hybrid lo wordo deduci for di e core credit. Pa pregunta, ayudo, of blokeo por yama nos Contact Center na 139 


SETAR 

Creating Connections 

Inspectie Volksgezondheid Aruba 

Controla e RVG-nummer y e Batchnummer 
Remedi Valsartan prome cu acudi na botica 


DIA 7 di december 2018 Inspectie Volksgezondheid 
Aruba (IVA) a saca un relato unda cu a informa pueb- 
lo cu tin un cierto produccion (batch) di e remedi 
Valsartan di e fabrica Pharmachemie cu a wordo saca 
for di mercado na Boticanan na Aruba pa motibo di 
contaminacion. E remedi Valsartan ta wordo prescri- 
bi pa individuonan cu ta sufri di presion halto y cu 
problemanan di curason. 

Den e relato IVA a pidi tur pashent cu ta uza e re- 
medi aki pa controla e RVG-nummer patras riba nan 
paki di remedi. IVA lcier a agrega cu mester controla 
e batchnummer (charge) tambe. Esaki por haya na 
banda riba e palci di remedi. 


Solamente e remedinan Valsartan cu e RVG-nummer 
y batchnummer cu tin riba e lista cu a ricibi di e com- 
pania farmaceutico a wordo saca for di mercado na 
Aruba. 

Pues, no ta tur remedi Valsartan cu a wordo importa 
na Aruba ta contamina. IVA ta pidi tur pashent pa 
por fabor controla e RVG-nummer y batchnummer 
prome cu acudi na nan botica. 

Inspectie Volksgezondheid Aruba lo informa pueblo 
di cualkier cambio na su debido momento. 

E RVG-nummers y batchnummers por haya den e ta- 
bel anexo y riba nos website: www.iva.aw 



Kñto dH Asuntonan 
r co T Comercio y 
ria 

Ta informs 



A 


Mlfiilstef ds Ftnansa. 

Asuntonan Economtco y Cultura 


<_j- 


- Maneho Orario di tienda 

Departamento di Asuntonan Economieo, Comercio y Industria ta 
informa riba e orarionan cu un negoshi ta permiti pa ta habri pa 
publico: 

. Dialuna pa diasabra di 6:00 or di mainta te 12:00 or di anochi; 

. Diadomingo y dianan di fiesta di 9:00 or di mainta te 10:00 or 
di anochi. 

* Dia di labor no ta permiti pa un negoshi ta habri pa publico. 


Esaki den cuadro di e maneho faborabel pa cu orarionan den cual 
ta permiti pa un negoshi ta habri segun “Landsverordening 
Winkelsluiting”. 

Esaki no ta conta pa sector horeca ni pa tiendanan cu ta situa den 
un hotel cu tin hotclvcrgunning. 

Desde 10 di juli 2018 minister di Finansa, Asuntonan Economico 
y Cultura a dicidi cu no mcster pidi dispcnsacion mas pa cu c 
orarionan di operación di un negoshi manera aki riba menciona. 


Durante dianan di fiesta e maneho di orario ta kcda vigcnte y no ta 
haci excepcion. Lo eherce control riba cumplimento di e maneho 
ds orario. 


L. 

Sun Plaza Building 2nd fioor 
N fi Oranjestad 


Tel: 5212400 
5212423 

Email: deaci^setarnet.aw 
Www. aru bae co n o m I caf f a i rs ,aw 



ORARIO 

Dl TIENDA 
PUBLICO 


DEPARTAMENTO 01 ASUNTONAN 
ECONOMICO COMERCIO Y 
INDUSTRIA 

klor rocordo tur comorclanto cu e maneho 
actual df orario di tionda pa pubiico 
ta to siguientc: 


DIALUNA. 

6:00 

- 24:00 

^ | R, S, i 

....... 6:00 

- 24:00 

DIARANSON .. 

. 6:00 

- 24:00 

DIAHUEBS . 

....... 6:00 

24:00 

Dl ABIERN A . 


* 24:00 

DIASABRA 

6:00 

- 24:00 



DIADOIVUNGO 

V CKANAN 01FIESTA 

9:00 22:00 




DIA 01 LABOR 

NOTAPEftMfHPAUN 
NEGQSHITAHABRI PA 
PUBIICO 


ESAKI NO TA CONTA PA SKTOR HORECA Nl PA TIENDANAN 
CU TA SITUA DEN UN HOTEL CU TIN HOTELVERGUNNING. 


DURAHTE DIANAN Ol FIESTA E MAHEMD 01 ORARJO TA K€DA VlOENTÉ ¥ NO TA HACl 
ÉXCEPCION. LO EHERCE C0NTR0L R1BA CUMPLIMENTO Dl E MANEHO 01 0RARIQ. 

Reforma Fiscal: 

Grondbelasting ta baha pa 28 mil hende 



Tarifa actual: 0.4% pa tur hende 


Tarifa nobo: 
Residente: 


Begin bedrag 

Eind bedrag 

| Tarief 

0 

120,000 

0% 

120.000 

250.000 

0.2% 

250.000 

500.000 

0.3% 

500,000 

750,000 

0.4% 

750.000 


0.6% 


No residente y comercial; 0.6% 



Bo no tin trabao y bo kier traha, 
ata un oportunidad aki. 

Panaderia del Pueblo 

Na Dakota 

Tin mester di 2 chofer, cu dispuesto pa 
traha den oranan di madruga. 

Si bo ta interesa, tuma contacto cu 
Tati Winklaar na Panaderia, tel. 582-1915 


E Reforma Fiscal lo introdui un cambio di tarifa di Grondbelasting, 
e belasting cu bo ta paga si bo ta doño di un cas of propiedad. Cu e 
cambio aki ta diferencia e tarifa basa riba e balor di e propiedad: mas 
abou e balor ta, e tarifa ta baha. Mas halto e balor ta, e tarifa ta subi. 
Tambe ta introduci un tarifa nobo, mas halto, pa esnan cu NO ta 
biba na Aruba y pa companianan cu tin propiedad comercial. Esalci ta 
trece un reparticion mas husto den e forma pa cobra grondbelasting. 
Ta baha e belasting pa esnan cu tin un cas so, y ta subi e belasting pa 
esnan cu tin mas propiedad, of propiedad cu ta bal hopi placa. 

KICO E CAMBIO TA? 

E tarifa actual ta 0.4% pa tur hende, sea cu bo ta biba na Aruba, of si 
bo no ta biba na Aruba pero bo tin porpiedad, cas of condominium 
na Aruba. 

E tarifa ta cambia di tal forma cu esnan cu tin propiedad cu balor te 
na 120.000 florin no ta bay paga belasting mas. Esnan cu tin propie- 
dad cu balor di entre 120.000 pa 250.000 florin, e tarifa ta baha cu 
mita, te na 0.2%. 

Esnan cu tin propiedad cu balor di entre 250.000 y 500.000 florin, 
e tarifa ta baha cu 25%, te na 0.3%. Esnan cu propiedad na balor di 
entre 500.000 pa 750.000 florin nan tarifa ta keda mescos, pero debi 
cu no por deduci e 60.000 florin mas cu por deduci actualmente, nan 
cobransa ta aumenta cu 240 florin pa aña, cu ta 20 florin pa luna. 
Esnan cu tin propiedad cu balor riba 750.000 florin ta mira un au- 
mento di tarifa na 0.6%. E personanan aki di otro banda ta haya un 
reduccion mas grandi di e tarifa di loonbelasting, manera nos a mira 
anteriormente. 

Di otro banda, esnan cu no ta biba na Aruba, pero tin propiedad 
na Aruba, manera condominiums, ta bay paga un tarifa mas halto, 
0.6% pa asina contribui na economia di nos pais. Companianan cu 
tin propiedad comercial tambe lo mira un aumento di tarifa na 0.6%. 
pero di otro banda, nan ta bay haya un rebaho di e belasting riba 
dividend. E impacto di e cambionan aki ta grandi: 12.000 persona no 
ta bay paga grondbelasting mas, y 16.000 persona lo mira un rebaho 
di nan cobransa. 1.800 persona cu no ta biba na Aruba lo mira un 
aumento. 

2.100 persona cu tin propiedad di balor mas di 500.000 lo mira un 
aumento, pero mes momento ta mira un rebaho di tarifa di loonbe- 
lasting riba nan entrada. Y 1.800 companianan lo mira un aumento, 
pero lo haya compensacion di e belasting riba nan dividend. 

POINT GIVEAWAY 


AWEMainta 


NOVEMBER 30 - DECEMBER 23,2018 

12 DAYS OF CHRISTMAS^ 

Play every Friday, Saturday and Sunday. 

100,000 POINTS AWARDED EACH DAY! 

Ten daily winners of 10,000 points! 

Earn 25 points or 4 table credits and swipe at 



CASINO AND SHOPS 

_ 


Mas daño na imagen di Aruba 


Ladron a horta 
turista drumi 
riba beach 


UN caso serio cu ta afecta nomber di Aruba 
cerca bishitantenan, a tuma luga diadomingo 
madruga riba beach. 

E relato ricibi for di Polis ta bisa cu rond di 
2.10 di madruga Patruya di Noord ta wordo 
manda na un hotel grandi relaciona cu un 
caso di atraco. Na e sitio e Polisnan ta wordo 
acerca door di seguridad di dicho hotel. E em- 
pleado ta declara cu un señora (turista) cu ta- 
bata na e beach, na banda di e hotel, a wordo 
atraca y cu e ta na “front desk”. 

E Polisnan a bay na e area ey y a topa cu e 
señora LH. E1 a conta nan cu e tabata drumi 
riba beach. Di repente a aparece un homber 
desconoci y a ranca su heuptas cu contenido. 
E1 a spierta net na momento cu e homber ta 
coy e tas y a cuminsa cana bay direccion zuid. 
LH a declara cu e homber ta bisti cu T-shirt 
blauw, carson, e no sa si ta jeans of carson 
normal. E homber tin djente grandi y/ of djen- 
tenan ta bin afo. E no kier a entrega keho di 
robo mirando cu den e tas e no tabatin cosnan 
balioso. Den e tas e tabatin 4 tshirt di New 
Yorlc, 54 dollar, dos bril (un di marca Gucci). 
E bril Gucci tin stenchi di plata na banda. 


Victima su nanishi kibra 
door di desconoci 

DIADOMINGO den oranan di madruga pa mainta Polisnan 
ta atende un caso di maltrato. Un homber canando y sin motibo a 
wordo ataca door di un otro homber. A consecuencia di esaki el a 
keda cu un nanishi kibra. 

E Polisnan na Warda tabata riba patruya algo pasa di 5’or di main- 
ta. Ora cu nan tabata pasando banda di e localidad Olde Molen, 
nan ta mira cu un homber ta haciendo nan un señal pa bini den su 
direccion. Y ta mustra cu su mannan manera cu tabatin un pelea 
andando. 

Polisnan a bay e direccion ey y a mira con dos homber tabata suta 
otro cu mokete. Un di nan tabata tur a sanger. E sanger tabata mas 
tanto na su cabes y/of cara. Nan a baha y a bay separa e dosnan aki 
for di otro. 

E homber cu tabata sangra profusamente ta di inicial T. E1 a declara 
na e polisnan cu e tabata simplemente canando y di repente e otro 
homber, sin ningun motibo, a dale cu mokete den su cara. Door di 
e sla cu el a ricibi, el a cuminsa bringa bek cu e homber desconoci. 
E Polisnan a mira cu e homber di inicial T tabata sangra for di su 
frenta y nanishi. A mira tambe cu su nanishi ta tur di banda, prob- 
ablemente door di e slanan cu el a ricibi. T tabata hopi rabia mes y 
tabata keda expresa palabra malo den direccion di e otro homber, 
kende a bisa cu si inicial ta H. 

E agresor no kier a declara nada y a keda simplemente keto para. 
Algun persona den bisindario a conta e Polisnan e mesun version 
cuTa duna nan. Basa riba esaki, a dicidi di detene e homber H pa 
maltrato. Despues a mustr’e riba su derechonan. Mester a hinke 
lihe den auto di polis, pasobra T tabata rabia ainda y kier a ataca H. 

Parlamentario Robert Candelaria (AVP): A entrega peticion pa ehecuta ley di trafico pa tur cu limitacion fisico 

IVIi Wiel tambe ta conta: Un inspiracion pa tur invalido 




DIABIERNA ultimo a tuma luga e 
seminario di “Mi wiel tambe ta conta” 
den Renaissance Convention Center. E 
dia a resulta hopi exitoso. Tabatin un vi- 
sion cu kier a logra, pero a surpasa esaki. 
Loke tabata enfoca y lo sigui enfoca riba 
dje, e peticion cu Jos Solognier (q.e.p.d.) 
a haci pa realisa conforme ley existente. 
Lo logra awor pa bin cu parkeerkaarten 
pa esunnan cu inhabilidad fisico. 

Parlamentario di Lraccion di AVP, Rob- 
ert Candelaria ta hopi contento cu Min- 
ister di Husticia a laga su representante 
Milko Baiz presenta, cu den pasado a 
traha den Cuerpo Policial riba e ley alci 
di trafico. E ta compronde e materia y 
sa kico falta den dje, pero tambe a splica 
cu Minister ta habri pa traha riba esaki. 
Asina por percura p’e ser humano, den e 
caso aki hendenan cu limitacion fisico, 
por haya loke cu nan tin derecho legal 
riba dje cu ta un parkeerkaart. 

Tambe Candelaria a haci un peticion 
adicional cu ta e area di Aruparking pa 
amplia e 10 luganan cu tin actualmente 



den centro di Oranjestad, pa bin cu mas 
pa esunnan cu reto fisico pa por parkeer 
mas cerca di establecimentonan comer- 
cial. A pidi pa e luganan al<d ta gratis 
pa esunnan cu e carchi aki, di cual no 
mester core busca un mashin pa paga y 
despues core bin belc pa pone nan car- 
chi, ta mehora nan mobilidad den e for- 
ma alci. 

E miembro di fraccion den oposicion a 
pidi Gobierno pa tene cuenta cu ora di 
duna permiso di construccion, pa tene 
cuenta cu nesesidad di esnan cu limita- 
cion fisico manera cuanto grado e rampa 
mester ta, e hanchura di portanan y den 
cua direccion e portanan ta habri. Tam- 
be e bañonan cu tin e mannan pa tene, 
ldermen tu cos cu ta necesario. Tambe 
pa tur establecimento comercial reserva 
e parkeerplaats nan di mas cerca, pa in- 
validonan. 

Diabierna mainta diferente instancia, 
grupo di comunidad manera FAVI, Fu- 
nari y Maris Stella tabata presente na e 
seminario. Tambe a conta cu presencia di 



DTI, Cuerpo Policial, DOW, Asociacion 
di Ingeniero y Arkitectonan tambe a 
participa. Alton Paas y su mama a bin 
for di Corsou pa presenta e seminario 
aki y papia den dje. Un grupo chikito 
y dedica aki na Aruba a yuda den un 
tempo cortico pa por a logra hopi cos, 
tambe tabatin diferente hende cu a yuda 
financia esaki. A realisa e seminario den 
tiki tempo y e motibo ta pasobra aki na 
Auba tin hende cu kier yuda. 

No por exclui cu si lo bay tin un funda- 
cion, pero hopi hende a acerca cu yen 
di informacion y hopi idea con pa sigui 
yuda hendenan cu ta den e grupo aki, 
cu limitacion fisico. Parlamentario Rob- 
ert Candelaria ta kere cu tin mas topico 
banda di parkeerkaarten y e parti di 
bouw voorschriften cu por sigui traha 
riba dje. Ta kere cu lo bin un continu- 
acion riba esaki y den e proximo dianan 
cu ta bin lo pensa riba dje pa dun’e mas 
contenido, papia cu esunnan cu a acerca 
nan y asina sigui traha na bienestar y 
di miho calidad di bida di nos ciudada- 
nonan cu limitacion fisico. 

ATA ta felicita e profesionalnan 
hotelero cu a completa cursonan 
cu ta eleva nan calidad di servicio 



DIABIERNA mainta un grupo di 67 
trahador di nos sector turistico a keda 
reconoci pa nan boluntad y dedicacion. 
Diferente propiedad na Aruba a tuma 
e oportunidad di eleva nan capacidad 
profesional y asina, brinda e miho servi- 
cio posibel na nos bishitantenan. Inter- 
val International y Caribbean Hotel & 
Tourism Association Educational Foun- 
dation (CHTAEF) a facilita e curso aki 
y Oficina di Turismo Aruba (A.T.A.) ta- 
bata presente den persona di su CEO, 
Ronella Tjin Asjoe-Croes y Dyane Vis- 
Escalona, Business Manager. E curso- 
nan cu empleadonan a ricibi y comple- 
ta ta ‘Housekeeping - Preventing and 
Controlling the Spread of Infection’ y 
‘How to Motivate Your Team Through 
Effective Leadership’. Aruba Timeshare 
Association (ATSA) tambe tabata pre- 
sente, pa medio di Andy Osbourne, y a 
hunga un parti integral den realisacion 
di e cursonan aki. 

Vis-Escalona a hiba palabra enfatisando 
e importancia di entrenamento y desar- 
oyo profesional pa e exito di e industria 
turistico. “E atencion y boluntad creci- 
ente pa inverti den nos capital humano 
ta imperativo pa mantene nos posicion 
como lider den destinonan turistico. 
Consecuentemente, e inversion den 



capital humano tin un impacto riba e 
isla su bienestar economico,” asina e 
ehecutivo di A.T.A. a comenta. 

Neil Kolton, Director di Resort Sales 
& Services pa Caribe y Southeast US 
pa Interval International a expresa un 
satisfaccion grandi di por aporta na e 
forsa laboral hotelero di Aruba, un des- 
tino sumamente importante pa e orga- 
nizacion Interval International cu ta 
resalta pa su servicio amabel y di nivel 
halto. Durante mas cu un decada caba, 
Interval International y su miembronan 
a pone rond di 450 mil dollar disponi- 
bel pa becanan atrabes di CHTAEF pa 
yuda ciudadanonan den Caribe avansa 
den nan careranan hotelero. 

A.T.A. ta gradici Interval Internation- 
al, como tambe Tracy Bell di CHTAEF 
kende tambe tabata na e ceremonia, 
pa nan compromiso na entrenamento 
y educacion di nos profesionalnan ho- 
telero y pa reconoce e importancia di 
inversion continuo den e capital hu- 
mano. Vis-Escalona ta elabora, bisando: 
“Ta importante pa nos aprecia e lealtad 
demostra pa nos bishitantenan. Nan ta, 
finalmente, ta e vehiculo di mercadeo 
number un. 38% di esnan cu ta bishita 
nos isla ta bisa cu nan a scoge Aruba 
door cu un famia of amigo a recomenda 



nan pa bin. Nos amigonan den time- 
share ta probablemente nos miho rep- 
resentantenan y nos mester cuida esey.” 
Fuera di traha riba mercadeo y maneho 
di turismo na Aruba, A.T.A. tambe lo 
sigui eherce e responsabilidad pa educa 
y capacita e forsa laboral den e indu- 
stria di hospitalidad. Esald ta ser haci 
entre otro pa medio di e Aruba Certifi- 
cation Program (ACP), cu ta resorta bao 
di Aruba Excellence Foundation. Alci ta 
percura cu tin un conocemento mas am- 
plio, corecto y consistente di e historia, 
cultural, flora y fauna di Aruba, ademas 
di un excelencia den servicio. Obhetivo 
principal di Aruba Excellence Founda- 
tion ta pa aumenta e calidad di servi- 
cio door di expande programanan riba 
nivel operacional, gerencial y ehecutivo 
y asina crea un industria mas fuerte y cu 
e compromiso pa tin un miho nivel di 
servicio posible. 

Na final di e evento di diabierna Main- 
ta, cada un di e 67 profesionalnan a 
ser yama riba podium pa ricibi su cer- 
tificado. Nan a ricibi un pabien di Neil 
Kolton, Tracy Bell, Andrew Osbourne di 
Aruba Timeshare Association, Ronella 
Tjin Asjoe-Croes y Diane Vis-Escalona 
rondona pa aplauso y apoyo di tur otro 
cursista presente. 

DI acuerdo cu informacion suministra dor 
di Rescue & Coordination Center (RCC) di 
Guardacosta CARIB diadomingo anochi rond 
di 6 or, a tuma nota cu tin un go-fast den 
becindad di Corsou, cu a keda intercepta pa 
un Metal Shark. 

E go-fast cu tabata na como 30 km di costa, ora 
cu a tuma nota di presencia di e Metal Sharlc 
a intenta pa baha na awa, mientras e person- 
anan abordo a cuminsa benta varios paki afo. 

Mester a los algun tiro di advertencia pa purba 
di obliga e g-fast di para. Finalmente mester 
a los un tiro dirigi riba e motor di e go-fast y 
asina deshabilita e go-fast y no a lced’e otro di 
para. 

E Metal Shark a logra di “pisca” tur e pakinan 
for di laman. A bin resulta cu e pakinan aki ta 
contene un cantidad di droga. 

Abordo di e go-fast nan a logra detene 5 per- 
sona. 

E personanan deteni como e pakinan di droga 
a ser hiba n;e punto di sosten Guardacosta na 
Parera. E sospechosonan y e pakinan di droga a 
ser entrega na Polis pa sigui cu e investigacion. 


Departamento di Asunto Economico, Comercio y Industria a anuncia 

Maneho nobo di orario di tienda 

Departamento di Asunto Economico, Comercio y Industria 
ta informa riba e orarionan cu ta permiti un negoshi di por 
ta habri pa publico. 

E orario nobo ta dialuna pa diasabra por habri for di 6 or di 
mainta te cu 12 or di anochi; diadomingo y dianan di fiesta 
por habri for di 9 or di mainta te 10 or di anochi. 

Dia di Labor (1 di mei) no ta permiti pa un negoshi ta habri 
pa publico. 

Cu e participacion alci, por mira cu tur demas dianan di 
fiesta manera Dia di Betico, Biernes Santo, 18 di Maart y 
otronan tur e dianan aki por lceda habri for di 9 or di main- 
ta te cu 10 or di anochi. 

E unico dia cu no ta permiti pa traha, ta Dia di Trahado, cu 
ta 1 di mei. 

Tur esaki ta den cuadro di e maneho faborable pa cu 
orarionan den cual ta permiti pa un negoshi ta habri se- 
gun Landsverordening Winkelsluiting. For di dia 10 di juli 
2018, Minister di Finanza, Asunto Economico y Cultura a 
dicidi cu no mester pidi dispensacion mas pa cu e orarionan 
di operacion di un negoshi mnaera aki riba menciona. 

Durante dianan di fiesta e maneho di orario ta keda vigente 
y no ta haci excepcion. Lo eherce control riba cumplimento 
di e maneho di orario. 


Grupo di Pensionado a 
presenta na Parlamento 
enbusca di contesta 

N’E reunion publico di Parlamento di ayera mainta, tratan- 
do presupuesto supletorio 2018, Pensionadonan Uni tambe 
lo acudi y p’asina trece nan disgusto padilanti ya cu te dia 
di ayera nan no a haya un contesta riba nan peticion pa 
pago di Bashi Premie y Gelijk Bedrag n’e grupo di pensio- 
nado cu bay cu pensioen for di januari 2015. 

Te ainda e trato discriminatorio y desigual aki tin e Pensio- 
nadonan Uni indigna y nan ta spera cu den e reunion di 
ayera nan lo por haya un contesta positivo pa loke t’e lucha 
husto cu nan ta hibando. 

Chauffeur burachi a dal dos cura di cas kibra na Pavia 


DIALUNA madruga pa mas o menos 
5’or Polis y ambulance a bay Pavia pa 
un accidente di trafico. 

Na yegada nan ta constata cu e chauf- 
feur tabata bou influencia, y debi 
n’esaki lo a pega soño y dal dos cura 
di cas kibra. Prome cu esaki el a pasa 
raspa un pal’i luz. 

E auto tabata un Toyota, y momento cu 
Polis y ambulance a yega parti dilanti di 
e auto tabata hinca den cura di e cas. 
Den e auto e chauffeur sinta ta wak 
rond, por a mira un herida na su cara. 
Segun nos a compronde n’e sitio, e 
chauffeur a baha caminda dal un cura 
di cas y despues bay otro banda dal un 
otro. 

Paramediconan a yude baha for di auto, 
caminda el a subi riba e stretcher pa 
wordo tranporta pa hospital. 



Pelea na Tanki Leendert, 

Despues di a hala atencion di homber cu tabata urina na auto cu no ta di dje 


DIADOMINGO anochi pa mas o menos 9:50 p.m, 
varios unidad di Polis a bay altura di e mall na Tanki 
Leendert, unda lo tabatin un pelea grandi andando. 

Na yegada di Polis, nan a topa cu esnan envolvi y a nota 
cu tin un persona herida na su wowo. 

N’e sitio nan a wordo splica cu e problema a start mo- 
mento cu doño di un auto a bay reclama un homber. E 
homber aki lo tabata urina na su auto of net banda di 
su auto. 

Esun cu tabata haciendo esaki lo no a gusta, y aki ta- 
bata caminda un discusion a start y menasa tambe. 
E problema no a lceda t’eynan, e homber cu tabata urina 
riba caya a bay na su auto y coy un pat’i cabra. 

Ora el a bin bek, pelea a start y e doño di auto mas cu 
claro mester a defende su mes, pero ta resulta herida na 
altura di su wowo. Polis ta detene e agresor y a trans- 
porte pa Warda di Polis. 

Loke t’e victima, Polis a conseha su persona pa bay 
Eerste Hulp, y despues entrega un keho oficial contra e 
homber cu a atake cu e pat’i cabra. 

Minister Ruiz-Maduro a haci apertura 
di e seminario 1 Data for the Future' 




DIABIERNA mainta Minister di Finansa, Asuntonan 
Economico y Cultura a haci apertura di e seminario ‘Data 
for the Future’ organisa pa Departamento Central di Esta- 
distica di Aruba. Data ta importante pa por tuma bon desi- 
cion. Coleccion di data ta importante, pero mas importante ta 
bira e analisis di e informacion cu e data collecta ta brinda. Du- 
rante e seminario a bin informacion detaya dilanti di e fundeshi di 
nos economia cu ta informacion cu nos por destila di e cuentanan 
nacional di nos Pais cu pronto ta keda presenta. Tambe a presenta 
data detaya di turismo y su efecto riba nos economia. 



E informacion detaya aki ta bay bira mas y mas necesario pa nos 
por bay tuma decicionnan balansa pa Aruba su economia. Orador- 
nan local y internacional a ilustra e importancia di standarisa data, 
a splica con e sistema estadistico ta traha den e Paisnan di Caribe 
Hulandes y a enfatisa e necesidad pa haci un bon planning a base 
di e informacion cu ta disponibel. Minister Ruiz-Maduro a gradici 
tur e oradornan y e staff y personal di Departamento Central di 
Estadistica pa organisa e seminario importante aki. Tambe ta gradi- 
ci e presencia di varios Parlamentario y colega Minister President 
Wever-Croes y colega Minister Oduber cu ta muestra cu tin interes 
grandi pa locual ta informacion estadistico cu ta concerni nos Pais. 

Parlamentario Endy Croes (MEP): 

Henk Kamp di CAFT ta un nombramento 
ilegal; un persona cu poco respet pa su 

mes lo a entrega su retiro 


SIMAN pasa Parlamentario Endy Croes a trece dilanti 
cu prueba con Hulanda a viola e Ley di LAFT cu e nom- 
bramento di e politico Henk Kamp den CAFT. Parla- 
mentario Endy Croes a splica esaki como cu artikel 4 lid 
d ta para claramente cu un persona cu a yega di aparece 
riba un lista politico NO por wordo nombra den CAFT. 


trece esalci dilanti, pasobra e ta di opinion cu nos mester 
trata otro cu respet y respeta nos leynan. 

Si Hulondo to tropo ribo ley 
di e formo oki to kico mos por 
wordo spero. 


Apesor di esoki o kedo 
cloromente mustro con Hulondo to tropo 
ribo nos leynon sin ningun close di respet. 
Esoki to inoceptobel. 


Pues un persona manera Henk Kamp, lcende tabata riba 
lista politico y tin un trayectoria hopi largo den politica 
y a sirbi Hulanda pa hopi aña como Minister mester ta 
consciente y acepta cu locual e ta haciendo no ta cuadra 
y ta impugna cu e Ley di LAFT cual ta papia hopi cla. 



Henk Kamp ta un politico bakia cu a aparece diferente 
biaha riba lista politico di WD. Dentro di poco e Ley 
di LAFT cual ley constitucional tambe tin su deficienci- 
anan cune mester yega Parlamento. 

Parlamentario Endy Croes ta puntra su mes ta con nos 
mester deal cu e asunto aki? Ta mescos bo ta pasa un 
ley cu ora bo pasa den luz cora bo ta comete un infrac- 
cion contra nos leynan y Polis lo duna bo un boet. 


Endy Croes ta termina puntrando Henk Kamp con e 

mes ta midi esaki den terminologia 
Hulandes di acuerdo cu Redeli- 
jkheid y Billijkheid pa locual 
e ta haciendo? 


Awor por deduci cu un Hulandes pasa den 
luz cora Polis no mag di boet e. Asi- 
na mester interpreta e abuso aki. 


Esaki ta enpugna integridad cual 
e gobernacion aki ta para pe. 
Anto net Henk Kamp, “ile- 
gal” den CALT tin e pu- 
dor di scirbi conseho al- 
respecto presupuesto 
derde kwartaal rap- 
portage di Gobi- 
erno. 


Endy Croes ta 

RAIZ di bishita na VNO 



DIAHUEBS ultimo, fundadornan di RAIZ, sres. Ur- 
sell Arends, Tai-Foo Lee, compaña p’e miembro di mas 
nobo di e movimento, sr. Giovanni Jacobs, a haci un 
bishita di cortesia na oficina di VNO riba L.G. Smith 
Boulevard. 

Algun tempo atras caba, VNO a extende un invitacion 
n’e movimento nobo y diahuebs atardi, dia 7 di decem- 
ber, RAIZ a duna oido n’esaki. 

A discuti riba diferente topico, incluyendo esnan mas 
relevante y actual manera e situacion financiero di pais 
Aruba como tambe e protocol firma recientemente cu 
Hulanda. A toca e tema di naturalesa cual ta vincula n’e 
ley di Moratorio cu RAIZ ta desea di mira vigente. 
Tambe a discuti tocante integridad di nos aparato gu- 
bernamental den su totalidad y e cumplimento di esalci 


den practica y otro temanan cu ta preocupa e movimen- 
to manera esun di nos economia local. 

E reunion a bay den bon ambiente y tabata uno hopi 
interesante unda por a intercambia pensamento riba 
varios topico cu ta biba den henter nos comunidad. 

Pa sr. Giovanni Jacobs, e encuentro aki tabata su prome 
participacion na un acto oficial como miembro nobo di 
e RAIZ, despues di ta colaborando activamente pa basta 
tempo caba cu e movimento. 

Sr. Jacobs ta labora na Dr. Horacio Oduber Hospital 
como tecnico specializa den cardiologia y tin un post- 
grado di ley riba e materia di ley civil. 

Movimento RAIZ ta yama bon bini na sr. Jacobs y ta 
gradici’e p’e confiansa cu el a deposita den e movimento 
politico creciente aki. 

Muher bou influencia deteni na Eagle Beach 

DIADOMINGO 

mainta Polis a bay na 
altura di Eagle Beach, 
pa un Nissan Cube cu 
lo ta envolvi den un ac- 
cidente. 

Na yegada Polis a topa 
cu e auto y por a mira 
cu e tin sla dilanti. 

Na stuur di e vehi- 
culo tabata un muher. 

E muher probable- 
mente lo a lceiro henter 
madruga y tabata basta 
bebi. Loke a causa tam- 
be cu el a dal e auto. 

Polis a pidi transport- 
wagen pa hibe Warda 
di Polis. 



Hember busca pa husticia 
haya den oranan di marduga 




DIADOMINGO madruga Polis a topa 
cu un homber busca pa husticia. Mesora a 
detene y pidi transportwagen. Segun nos a 
compronde lo ta trata di un tal Riclcy. Pakico 
e ta wordo busca pa husticia, no ta conoci pa 
nos. 

Homber burach por poco a dal contra auto di Polis 







DIADOMINGO madruga durante cu Po- 
lis tabata bezig cu e 2 hombernan maltrata 
na Watergate, un pick up ta pasa cerca di e 
patruya y hera dal esaki. 

Polis mesora a bay atende cu e chauffeur y a 
duna orda p’e para e auto na banda. E chauf- 
feur a baha di e auto y bay drumi parti patras 
di e pick up. Agentenan a nota cu e ta bou 
influencia. 

Agentenan a detene y pidi un tranaportwa- 
gen pa hibe warda, eynan e no por haci ni su 
mes of otro persona inocente daño. 


Despues di celebracion di Pasco, dama a wordo maltrata 

DIADOMINGO madruga Polis a ser pidi cu urgencia pa bay na 
altura di Excelsior Casino na Holiday Inn. Eynan parti pafo lo tin un 
dama herida riba vloer. 

Na yegada Polis a topa berdad cu un dama, y tabata mustra cu el 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 10 Dec, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

179.89 

180.61 


181.41 

Pond sterling 

GBP 

2.19 

2.24 


2.30 

Japanse yen 
(per 10.000) 

JPY 

156.65 

158.08 


159.67 

EURO 
(per 100) 

EUR 

201.50 

203.34 


205.39 

Deense kroon 
(per 100) 

DKK 

26.26 

26.98 


27.78 

Noorse kroon 
(per 100) 

NOK 

20.01 

20.73 


21.53 

Zweedse kroon 
(per 100) 

SEK 

18.67 

19.39 


20.19 



a wordo agredi of mihor bisa nan a dal’e. E 
homber mes cu lo a dal e no tabatey mas. 

Parce cu e dama aki lo a caba di celebra unX-Mas 
Dinner y su pareha of amigo t’esun cu a dal e. 

Ambulance a wordo pidi, y despues di a stabilisa 
e dama a sali direccion hospital pa un checkup. 

Situacion di e dama ta ok. Autoridad lo sa 
ken e agresor ta, lcende ta ser busca pa duna 
cuenta pakico el a maltrata e dama aki. 

Tubo di awa a 
kibra, unda hopi 
awa a bay perdi 


DIADOMINGO madruga pa mainta por 
a nota masha hopi awa mes den Caya Betico 
Croes. 

Esalci tabata debi cu un tubo lo a lcibra. Esald 
lo a pasa durante oranan di madruga, orario 
no ta conoci. 

Unda e tubo tabata WEB no por a yega tam- 
poco, mirando cu ta entre dos edificio y cera 
cu hero. 

No ta conoci ken a logra contact un di e per- 
sonanan responsabel p’asina por a drenta y 
resolve e problema aki. 




Polis a nota un pelea formal y 
ta logra detene un persona 


DIADOMINGO 
madruga Polis a nota 
un pelea na altura di 
un Night Club conoci 
como Hot Zone. 

Lo tabata trata di un 
pelea formal. Agentenan 
lo a baha y bay inter- 
media, cabando e pelea. 
E homber riba e potret 
aki lo t’e persona cu a 
start e pelea. 

E1 a wordo deteni y hiba 
Warda di Polis pa pasa 
su wayaba. 

Poli s a inlermed a 
den problema di 
pareha na Gaspari to 


DIASABRA anochi pa mas o menos 11:35, 
polis a bay un adres na Gasparito unda lo ta- 
batin problema di pareha. 

Na yegada agentenan policial a topa un pare- 
ha discutiendo. Polis a intermedia, pa evita 
cu e problema por bay completamente for di 
man. 

Despues cu e logra calma e situacion y tuma 
tur clato, e dama a move di e sitio. Aparente- 
mente e lo a bay keda cerca un amiga. 




Nos maximo atleta den beach tennis mundial 
ta conta nos con a bai den 2018 y kico tin di spera den 201 9 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com if www.facebook.com/awemainta 583-1400 á 583-1444 

1 J I J-VJ 

Parlamento Jennifer Arends-Reyes (AVP): 

Ta lamenta cu a scoge pa gasta 100 mil florin 
di placa di Enseñansa pa promove Cannabi s 


A tuma nota cu prome cu aña caba, Ministerio di Ense- 
ñansa a patrocina un conferencia pa promove e uzo di 
Cannabis. E conferencia aki no lo por tabata posibel sin 
e sosten financiero di Gobierno p’e bunita suma di 100 
mil florin! 

E lo tabata un bon topico cu lo por a busca sponsor- 
nan priva, pero no cu mester a uza 100 mil florin for di 
presupuesto di enseñansa, asina Parlamentario Jennifer 
Arends-Reyes a duna di conoce. 

“Mi ta convenci cu mester aloca fondonan asina cu con- 
sentimento di Parlamento, pa haci un evaluacion si e 
meta di e conferencia ta duna pa uza placa di scolnan 
pa esaki”. 

Recientemente a tuma nota cu SKOA a manda informa 
mayornan cu tin atraso riba schoolgeld, cu lo manda e 
cobransanan awor pa un incasso bureau, pa forsa mayor- 
nan cumpli cu pagonan di scol. 

Un maneho rigido pa obliga mayornan pa cumpli cu 
pago sino e alumnonan no mag participa na actividad- 
nan cultural of tradicional di Sinterldaas ni Pasco y riba 
dje hopi scol ta scoge p’e grupo di alumnonan aki no ni 
haya nan raport. 

Hopi biaha muchanan cu mayornan di menos recurso 
ta anhela p’e dianan festivo yega na scol pa nan por 
tin un celebracion cu ambiente festivo cu muchanan di 
nan edad. Semper Parlamentario Jennifer Arends-Reyes 
tabata contra pa straf e alumnonan pa exclui nan di ac- 
tividadnan of pa nan no haya raport pa motibo cu nan 
mayornan no ta cumpli cu pago na tempo di schoolgeld. 
Lo ta bon pa evalua si tin fondonan di cultura of di 
enseñansa mes pa evita cu muchanan wordo exclui di 
actividadnan escolar pa motibo financiero of pa motibo 
cu mayornan no por cumpli cu e pagonan. 

Miembro di Parlamento Jennifer Arends-Reyes ta di 
opinion cu no mester perhudica e muchanan pa falta di 
cumplimento di nan mayornan, specialmente den ac- 
tividadnan escolar cu ta bon pa nan desaroyo social y 



emocional. 

Actualmente Gobierno ta evaluando con pa cambia ley- 
nan necesario pa por permiti uzo di cannabis medicinal 
na Aruba. Pa por promove e idea y haya mas sosten den 
comunidad, a dicidi di organisa un conferencia. Te ey- 
nan no tin problema. 

“Pero si e discusion ta un tema di salud, anto laga Min- 
ister Dangui Oduber saca placa di Hospital of AZV pa 
promove cannabis, pero no saca placa di enseñansa. 

E presupuesto di enseñansa no tin nada di haber cu uzo 
di cannabis medicinal. A ldta placa pa cumpra buki di 
scol, pa yuda muchanan cu no por paga schoolgeld, pa 
un conferencia di cannabis, cu ta un decision descabeya 
y inaceptabel den comunidad”, asina e Parlamentario di 
AVP a enfatisa. 

Biniendo for di e seno di enseñansa, e sa di e necesi- 
dadnan financiero cu tin na scolnan y di otro banda e 
conoce e retonan di uzo di e mesun cannabis aki entre 
studiantenan! 

“Pesey tur fondo, pa con chikito por ta, cu ta sali di e 
presupuesto di enseñansa pa duna un presentacion na 
un publico chikito pa algun ora, ta lamentabel siendo cu 
tin muchanan cu si lo por a beneficia directamente di e 
fondonan destina pa enseñansa” asina Jennifer Arends- 
Reyes a termina bisando. 

SNAF a inaugura su fundacion dia 20 di november 
ultimo cu un acto simbolico y un lectura interesante 

DIAMARS 20 di november 2018 Space and Nature Aruba 
Foundation (SNAF) a inaugura oficialmente su fundacion 
cu un acto simbolico y presentacion di un lectura hopi inte- 
resante na Universidad di Aruba. 

E anochi ald e fundacion tabatin e honor di por a conta cu 
presencia di Gobernador, señor Alfonso Boekhoudt. 

Gobernador Boelchoudt a primi un boton y asina a duna 
inicio na un video traha dor di SNAF y cu e acto simbolico 
aki a inaugura e fundacion. Tambe Minister di Educacion, 
Ciencia y Desaroyo Sostenibel, dr Armando Lampe a duna 
acto di presencia. 

Despues di e acto simbolico, Presidente di Space and Nature 
Aruba Foundation a tene un charla den cual el a relata con e 
idea di e fundacion a nace. E1 a indica cu for di edad hoben 
algun di nan ya caba tabata forma parti di un science club y 
a sigui cu e hobby aki y na caminda a bin topa cu otronan 
cu tambe tabata hopi interesa. 

E idea a crece pa pone tur e conocimento y experiencia na 
bienestar di nos comunidad, tanto pa esnan grandi como 
childto. E hobby a hiba nos na cumpra nos mes telescopen- 
an y nos tin algun aña caba ta pone hopi tempo den or- 
ganisa actividadnan pa observa strea y planetanan y tambe 
haci caminata den naturalesa. Nos ta duna tambe workshop 
y organisa lectura manera esun cu a wordo presenta mas 
despues e anochi aki dor di profesor Faber. 

Directiva ta consisti di personanan cu ta traha den diferente 
ramo di trabou y cada un ta contribui den un forma unico 
na nan fundacion. Siguientemente e Presidente a presenta e 
miembronan di e directiva n’esnan presente. Sr. Jairo Vrolijk 
t’e Vice Presidente y den bida diario ta un ingeniero elec- 
trico. Den e fundacion e t’e specialista di astrofotografia. 

Sr. Darryl Everon ta Secretario. Darryl ta un ‘system engi- 
neer’ y e t’e tecnico di telescope. 

Señora Silveika Maduro-Willems ta tesorero. Silveika ta un 
maestra cu ta duna les di e idoma Hulandes. Señora Aischell 
Hidalgo ta segundo tesorero. Aischell ta un ‘assistant audi- 
tor’. 

E dos damanan ald t’e motornan tras di nan actividadnan. 

Sr. Lisandro Arends ta un miembro di directiva y den bida 
diario ta un ‘weather observer’, cu ta e consehero di tempo 
y cu ta specialisa den ‘Earth Science’. 

Sr. Francisco Croes ta un miembro di directiva y e consehero 
general. Francisco ta un maestro di fisica y ta un pensionado. 


Y e Presidente sr. Jeremio Maduro, ta un maestro di ciencia 
y ta percura pa desaroya material educativo. 

E fundacion ta sinti nos masha privilegia cu professor San- 
dra Faber a duna e prome lectura oficial riba e dia aki cu a 
inaugura e fundacion. 

Despues a hiba palabra e decano di ‘Faculty of Arts & Sci- 
ence’ sr. Tim Croes kende a representa rector di Universidad 
di Aruba. Señor Croes a duna di conoce den su charla cu 
Universidad ta hopi contento di por host e actividad aki 
conhuntamente cu nan ‘Center of Lifelong Learning’ y Space 
and Nature Aruba Foundation p’asina forma un plataforma. 
Den bida diario e ta un maestro di matematica y e ta haci 
un comparacion. E studiantenan ta cuminsa haña les den 
figuranan basico den tres dimension y despues den formula 
y tambe ta siña integra y calcula den tres dimension. 

P’e anochi special aki el a indica cu tur presente lo biaha den 
dimensionnan di mas halto den e universo y esaki lo añadi 
un dimension nobo den bida di cada un presente. 

Por ultimo profesor Sandra Faber, como invitado special y 
cu tin un curriculo impresionante, a duna un lectura titula: 
‘Astro-imaging: e pasado, e presente y e futuro’. 

Durante su lectura profesor Faber a splica tocante e pasado 
di ‘astro-imaging’, con e ta n’e momentonan aki y kico e ex- 
pectativa pa futuro ta. 

Actualmente profesor Faber ta un profesor di Universidad di 
California y ta miembro di Lick Observatory. 

Faber ta un astronomo cu ta haci observacion visual y ta haci 
investigacion den cosmologia y formacion di galaxianan. Un 
di e logronan di profesor Faber ta: E formula pa calcula e 
grandura di galaxianan cu ta yama ‘the Faber-Jackson Law’. 
Faber ta un di e tres astronomonan cu a diagnostica e fayo 
di e Hubble Space Telescope y a forma parti tambe di su 
reparacion. 

SNAF a gradici esnan cu a acompaña nan durante e anochi 
special aki pa nan presencia y na mes momento lder a gradi- 
ci Universidad di Aruba y ‘Center For Lifelong Learning’ pa 
nan disponibilidad y uso di aula. 

Potret cortesia di: JeanCarlos Maduroy Francisco Croes, miembro 
di SNAF 

D.r.p.d: Minister di Educacion, Cienciay Desaroyo Sostenibel, dr 
Armando Lampe, sr. Lisandro Arends, sr. Darryl Everon, sr. Jere- 
mio Maduro, prof. Emeritus Sandra Faber, Gobemador, sr. Alfonso 
Boekhoudt, sra. Silveika Maduro-Willems, sra. Aischell Hidalgo, 
sr. Jairo Vrolijky sr. Francisco Croes. 

Atleta di Volleyball, Nakisha Winklaar a 
ricibi un scholarship na Estados Unidos 



E Atleta di Volleyball Nakisha Winldaar, hunto cu su 
mayornan, despues di a dedica un periodo largo di pre- 
paración pa por a continua su estudio na Estados Uni- 
dos, ta weita un di su soñonan wordo realisa, esta pa 
sigi studia y forma parti di un Team Internacional di 
Volleyball. 

Arubo Volleyboll Associotion 
to sumomente contento cu e noticio 
oki cu e otleto Nokisho Winkloor o ricibi 
un scholorship no USA po continuo no 
solomente cu su estudio, pero tombe 
po sigi desoroyo y profesionoliso su 
mes den su deporte di volleyboll. 

Den e mundo di volleyball aki na Aruba, Nakisha Win- 
ldaar ta conoci como e atleta cu e dedenan mágico. 

Continuacion na siguiente pagina > 

Na un edad hoben Nakisha Winldaar a cuminsa prac- 
tica e deporte di volleyball y ya for di comienzo di su 
trainingnan Nakisha tabata resalta como un Setter di 
Volleyball. 

Den mundo deportivo y muy especial den e deporte di 
volleyball, un Setter tin un rol masha importante y Na- 
kisha Winldaar a nace cu e don di ta un colocadora/ 
armado den e wega di volleyball. 

Nakisha a resalta na Weganan Escolar di Volleyball, na 
Olimpiada Escolar, cu Selección di Scol unda Nakisha a 
participa n’e Weganan di Volleyball Interinsular y hopi 
jong el a cuminsa train volleyball organisa cu e Team 
di Savaneta La Fama y ultimo añanan el a hunga cu e 
Team di Damas di POVA. 

Nakisha Winldaar a forma parti di e selección di Team- 
nan Escolar y tambe di e Selección pa Weganan di Re- 
ino. Y na aña 2016 Nakisha Winldaar a forma parti di 
e Selección Nacional di Volleyball di Aruba cu a com- 
peti na e “CAZOVA World Championship Qualification 
Tournament” cu a tuma lugar na Aruba. Y e aña aki na 
2018 Nakisha a forma parti di e Selección Femenino di 
U-23 di Aruba como e Capitan di e Selección Nacional 
y como e Setter principal. Na diferente ocasión, tanto 
local como den Torneonan Internacional di Volleyball 
Nakisha Winldaar tabata sobresali como Setter den e 
Team/Selección. 

Entrenadornan Internacional di NORCECA cu tabata 
bin Aruba den cuadro di e desaroyo di volleyball aki 
na Aruba, semper tabata laga atrás un nota di interés 
y prospecto p’e atleta Nakisha den lcende nan tabata 
visiona un atleta cu por yega leu como Setter den vol- 
leyball. 

Y asina a sosode tambe cu na momento cu Nakisha 
Winldaar a obtene e oportunidad na Broward College 
na Miami, unda el a ricibi un beca p’e por continua cu 
su estudio y alabes forma parti di e selección di volley- 
ball di dicho Colegio. No por keda sin expresa palabran- 
an di gratitud pa sres. Irald Phelipa y Trevor Therolde, 
kendenan t’e dos personanan cu a dedica, apoya y yuda 
e Atleta Nakisha Winldaar realisa un di su soñonan. 



Directiva di Aruba Volleyball Association ta felicita Na- 
kisha Winldaar, su mayornnan y henter famia cu e logro 
significante aki y ta desea Nakisha hopi éxito cu su es- 


tudio y su carera como Hungado Internacional di Vol 
leyball. 

s 

Nakisha Masha Masha Pabien y Hopi Exito i 

Filomena 
College MAVO 
orguyoso 
di Kieyon 


BANDA di ta un bon studiante den exam- 
enldas, Kieyon Henriquez, ta dedica su mes 
na su sport Muay Thai Kickboxing na Dojo 
Boye - Never Doubt. 

E siman cu a pasa el a participa n’e compe- 
tencia Victorious Fighters entre varios scol y 
atleta di Aruba y Corsou. 

Den e final contra Quinten Plein di Surinam 
biba na Corsou, Kieyon a sali victorioso. Na 
nomber di Filomena College MAVO, Direc- 
tor Herbert Goedgedrag a felicit’e y haci en- 
trega di un regalo na Kieyon Henriquez. 



Frederick Sydow a competi den e ITF 
Panama La Vieja Bowl na Panama City 


RECIENTEMENTE e tenista Frederick Sydow a 
hunga un torneo internacional di tennis esaki na Pana- 
ma den e ITF Panama Fa Vieja Bowl. 

E superficie tabata clay court, mientras e nivel di e tor- 
neo lo ta un grade 5. Mester bisa cu e hoben Frederick 
Sydow a conoce un bon torneo di tennis na Panama 
unda el a hunga e weganan singles y doubles. 

Den su prome encuentro den e prome rond, e hoben Sy- 
dow ta gana Armstrong di Virgen Island cu e score di 6/1 
y 6/2. Den doubles cu su partner Crespo Piedra di Costa 
Rica nan ta gana e prome wega di e dou Elizondo(Mex) 
y Younan(Can) cu e score di 6/3 y 6/3. 

Den e weganan lcwart final, Sydow y Crespo Piedra ta 
perde di e duo Murillo(Per) y Vargas(Ecu) cu e score di 
6/4 y 7/6(4). 

Den e di dos rond den sigles, Sydow ta enfrenta Maldo- 



nado di Ecuador unda e ta perde den tres set 1/6, 6/1 y 

6 / 1 . 

Stichting Sportsubsidie Aruba ta contento di por aporta 
y brinda e ayudo necesario na Federacion di Tennis p’e 
participacion di Frederick Sydow na e torneo e ITF Pan- 
ama Fa Vieja Bowl. 

DIANAN 15 y 16 di december proximo, Aruba Wiel- 
erbond lo tin su ultimo actividad riba e calendario pa 
aña 2018 unda lo organisa dos dia di competencia den 
e disciplina di Mountain Bike esalci den e becindario di 
Calabas. 

Mester bisa cu lo por competi den e categorianan di 
Kids (Boys&Girls) 1,2,3 y 4, den masculino elite, mas- 
ter (a,b y c), junior y pre-junior, femenino elite, master, 
junior y pre-junior. 

Diasabra 15 di december e competencia lo ta p’e mas 
chikitonan, esta Kids y lo inicia pa 7.30 di mainta. 

Pa su mañan diadomingo 16 di december esaki lo ta p’e 


adultonan, mientras e competencia lo inicia tambe pa 
7.30 di mainta. 

Ta bon pa menciona cu e deporte di mountain bike ta 
hopi popular unda mas y mas hende a cuminsa practica 
deporte na nivel competitivo. Algun dia atras nos por a 
mira un interes grandi p’e Duo Xtreme y no tin duda cu 
e campeonato nacional di MTB lo adkeri hopi partici- 
pante. 

Stichting Sportsubsidie Aruba ta contento di por aporta 
y brinda e ayudo necesario n’e Federacion di Ciclismo 
pa nan campeonato nacional di mountain bilce 2018. 

Haciendo un Donacion pa Deporte y desaroyo personal 

Rotaract Club of Aruba a pasa un atardi cu e 
Hobennan di Centro Ortopedagogico Aruba 



DIAMARS ultimo Rotaract Club of Aruba a bishita 
Centro Ortopedagogico Aruba y pasa tempo cu e ho- 
bennan aki hunto cu nan mentor. Como un extension 
di e Back to School Project, Rotaract Club of Aruba a 
aserca OC Dakota pa wak ki necesidad nan tin pa cu 
nan centro. 

Di esaki a wordo sugeri pa haci un donacion di articulo- 
nan pa haci sport cu e hobennan entre otro, bala di vol- 
ley, douw, mat di gym, fluit, stopwatch y bala di futbol. 

Rotaract Club of Aruba ta kere den pasa tempo y duna 
bek na comunidad. P’e motibo alci a organisa un atardi 
unda nan a combersa y pasa un rato ameno cu e hoben- 
nan di OC Dakota compartiendo storia y experiencia y 
alabes disfrutando di un dushi snack. 

E hobennan tabata hopi agradecido p’e tempo y alabes 
OC Dakota y e mentoren tabata hopi agradecido p’e 
donacion di e articulonan menciona p’asina por stimula 
e hobennan mas ainda den movecion y deporte. 
Deporte ta sano y Rotaract Club of Aruba ta lcere cu 
esaki ta un forma tremendo pa stimula e hoben den algo 
positivo pa por distrai su mes. 

Orthopedagogisch Centrum Dalcota ta destina pa ho- 
bennan di 12 aña pa 18 aña cu problematica psicosocial 


y di cual e mayornan tin dificultad di guia nan. Tin un 
programa residencial cu ta 24 ora y no-residencial cual 
ta parti atardi. 

Den e departamentonan di mucha homber y mucha 
muher, ta diferencia den candidatonan ‘open’ cu tin un 
poco mas libertad y ‘besloten’ cu ta mas cera. 

E ta depende di e gravedad y e tipo di e problema cu 
e hoben tin e lo wordo trata debidamente. E mision 
di Centro Ortopedagogico Aruba ta pa den un forma 
metodico trece tratamento y guia, pa den un termino 
mas cortico cu ta posibel e hobennan por siña e habili- 
dadnan necesario riba diferente area di desaroyo. 

E meta final ta pa ora e hobennan sali di OC nan por ta 
capaz di funciona den un forma adecua y independiente 
den comunidad. 

Rotaract Club of Aruba ta un grupo di young profes- 
sionals entre e edad di 18 y 30 aña cu ta organisa varios 
proyecto beneficiando e comunidad di Aruba. Rotaract 
Club of Aruba ta forma parti di e famia di Rotary Inter- 
national, cu ta un netwerk internacional cu tin e meta pa 
trece cambio positivo den comunidad y rond di mundo. 
Por bishita nan pagina di Facebook, Rotaract Club Aru- 
ba, p’asina por keda na altura di nan actividadnan. 

Federacion di Ahedres ta entrega 

E premioncm maximo n # e ganadornan 
den campeonato Hubenil di Dammen 



AROWAK 


DIADOMINGO atarcli, a tuma lugar e entregamen- 
to di premio na ganadornan di Campeonato Hubenil di 
Dammen pa aña 2018. E deporte di dam y ahedres ta 
restora bou di un solo federacion. 

E torneo di dammen a wordo hunga den 2 categoria, 
esta U-12 y U-18 unda cu despues di un bon bataya e 
ganadornan di 2018 a bira conoci. 

Den categorfa U-12, e hoben Neider Silva a bira e 
campeon absoluto. E hoben Neider a score 10 punto, 
perdiendo 1 solo partido, mientras na di 2 y 3 lugar, 
tabatin un empate entre Jose Miguel Bueno y Devin 
Davelaar, ambos a score 5 punto. 

Despues di weganan extra, Jose Miguel Bueno a lceda na 
di dos lugar y Devin Davelaar na di tres lugar. 

Den categorfa U-18 a bira campeón e hoben Alan P Su- 


arez cu ta gana tur su weganan. 

E di dos lugar a bay pa su ruman Angel R. Suarez. E 
hoben aki a perde 1 wega, tabla 1, y a gana 3 wega, na 
di tres lugar a lceda Patrick Williams. Patrick a score 6 
punto ( 1 perdi, 2 tabla y 2 gana). 

Directiva di Federacion a haci entrega di e premionan 
n’e respectivo ganadornan. 

Den 2019 ta spera mas participacion den e deporte di 
dammen sigur serca nos hobennan unda cu lo cuminsa 
promove e deporte den nos scolnan basico y avansa na 
Aruba. 

Stichting Sportsubsidie Aruba ta contento di por aporta 
y brinda e ayudo necesario na e federacion di ahedres/ 
dam pa cu nan campeonato 2018. Stichting Sportsub- 
sidie Aruba a yuda subsidia e campeonato di dammen 
2018. 

AHATA y Barceló Aruba cu fiesta 
di Sinterklaas pa Casa Cuna 

PA di dos aña Aruba Hotel & 

Tourism Association (AHATA) 
hunto cu Barceló Aruba a organisa 
fiesta di Sinterldaas p’e muchan- 
an di Casa Cuna. Gerente Gen- 
eral di Barceló Aruba, sr. Samuel 
Johnson a cuminsa pa organisa un 
fiesta p’e yiunan di su emplead- 
onan, y despues di combersacion 
cu AHATA tocante proyectonan 
pa contribucion na comunidad, 
a dicidi di invita e muchanan di 
Casa Cuna tambe. Tur e muchan- 
an a pasa un rato masha agrada- 
bel hunto. 

AHATA y Barceló Aruba, ta ma- 
sha contento di por tabata an- 
fitrion p’e fiesta di Sinterldaas 
p’e yiunan di empleadonan y 
muchanan di Casa Cuna. 

Pietnan a baila y canta cu e 
muchanan y tur hende a gosa cu 
sonrisa riba nan cara. AHATA a 
ofrece regalo na cada mucha di 
Casa Cuna y tur a pasa un atardi 
dushi. 

Muchanan ta nos futuro y ta im- 
portante pa nan mustra nan cari- 
ño, segun Vanessa Rasmussen di 
AHATA. Minister di Asunto So- 
cial, Glenbert Croes, tambe ta- 
bata presente pa comparti e mo- 
mentonan alegre cu e muchanan. 

Barceló Aruba ta gradici pueblo, e 
empleadonan di e resort y tambe 
AHATA pa brinda nan e oportun- 
idad di sirbi e comunidad via di 
Casa Cuna. 

The LORD is my shepherd; I shall not want, 

He maketh me to lie down in green pastures: he 
leadeth me beside the still waters. 

He restoreth my soul: he leadeth me in the paths of 
righteousness for his name's sake, 

Psalm 23 

With deepest regret we wish to inform you that 



REGINA DOREEN 
SUE CHAN 

*11-11-1928-13-12-2018 

went to walk in the presence of the Lord, In deepest 
faith in life and in death, 

Husband: t Stanislaus Sue 

Children: Sandra Sue & Onno Werver 

Sonia & Gino Raghunath-Sue 

Beloved grandchildKayla Raghunath 

Brothers & sisters 

Nephews & nieces: 
tCharles Chan & family 
tGeorge Chan 
tLucille Chan 
Erma Buettner Chan 

tKethurah Gordijk Chan & t Sylvion Gordijk 
Nigel & Cheryl Gordijk 
tKenneth & t Dorothy Chan 
Dale Chan 

Kirk Chan & Dawn Tomlinson 

Dominique Deveraux 

Yvonne Kumar Chan & Edward Kumar 

Michael & Miranda Kumar 

Ashford & Carmelita Chan 

Paul Chan 

Care giver: 

Lina Benavides 

All friends, neighbors and acquaintances, 

We would like to invite everyone who knew her to 
attend her funeral on Tuesday, 11 December 2018 
from 2pm to 4pm at Royal Funeral Home, 

There will also be an opportunity to extend condo- 
lences on Monday, 10 December 2018 at Royal 
Funeral Home at 7pm to 9pm, 

We beg pardon if we might have forgotten anyone in 
our grief, 

We apologize that we will not be receiving condolences 
at home after the funeral. 


A^ra 

Señor ta mi Wardador, mi n’ tin falta di nada; den 
cunucu di yerba berde E ta pone mi sosega, E ta hiba 
mi na awa tranquil, pa mi bolbe haña forsa, 
Salmo: 1,2,3 

Cu inmenso tristesa den nos curason pero agradecido 
pa tur loke nos a comparti cune, nos ta anuncia 
fayecimento di nos Mama, Wela Y Bisawela Stima. 



Sra. Theresita 
Lampe Scharbaay 

Mihor conoci como: Tante Trees, Shon Ita 
*3 februari 1934 -t5 december 2018 

Na nomber di su: 

Casa: Segundo 'Dun’ Scharbaay 

Yuinan: 

Anthony Scharbaay y famia 

Gwendolyn (Gwendy) Zambrano Scharbaay y Ruben 

Zambrano 

Errol Scharbaay 

Manera yiu: Marlen Tromp y famia 
Nieto(a): 

Angelene Willems Scharbaay y Bryan Willems 
Rossy Scharbaay y Rosaelina Scharbaay Maduro 
Cindy Zambrano y Ernesto Burke 
Mendy Zambrano 
Bisanieto(a): 

Alyanne y Xiara Willems 
Rashid y Rishan Scharbaay 
Mia-Elle Burke 
Nalaney Zambrano 

Rumannan: 

Vda. Estrelita Ruiz Lampe y tNelson Ruiz y famia 
tMeinhart Lampe y tFilomena Lampe Croes y famia 
Carmen Luidens Lampe y Ricardo Luidens y famia 
+Simon Lampe y yuinan 
Violeta Lacle Lampe y Fichi Lacle y famia 

Manera ruman: 

Aide Nadal Fondeur y Laito Nadal y famia 
Gloria Franken 

Sergeant, Marcial Pascual Ras 

Sway cuñanan: 

tFrancisco Marquez y famia 

Aura Reina y famia 

tFrancisca Leyba Scharbaay y famia 

Henaro Scharbaay y Seferina Scharbaay Hill y famia 

Vda. Luly Odor Scharbaay y famia 

Tina Kelly Scharbaay y Santiago Kelly y famia 

Jon Scharbaay y Olga Scharbaay Camacho y famia 

Irie Petronia Scharbaay y Ronny Petronia y famia 

Primo y primanan, sobrino y sobrinanan, comer y compernan, 

ihanan, 

bisiñanan, amistadesnan, conocirnan y demas famia na Aruba 
y den exterior. 

Ta invita pa acto di entiero cual lo tuma lugar na Aurora Funeral 
Home diaranson 12 di december 2018 di 9’or pa 11 ’or di 
mainta. Despues lo sali pa Santana Catolico na Playa. 
Condolencia lo tuma lugar na Aurora Funeral Home diamars 
11 di december 2018 di 7’or pa 9’or di anochi. 

Si en caso den nos tristesa nos por a lubida algun persona of 
famia, nos ta pidi nos disculpa, 


Aigtfra 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu hopi dolor pero conforme cu boluntad di 
Dios nos ta anuncia fayecimento di nos Mama, 
Wela, Bisawela, Suegra, Tanta stima: 



Sra. Maria Teresita 
Tromp-de Cuba 

Mihor conoci como “Mama Chita” 

*12-04-1932 - f09-12-2018 

Acto di entiero lo wordo anuncia despues 


Ae^fra 

Gradicimiento y Invitacion 

Nos kier a gradici na cada un di boso pa e gran sosten 
y consuelo cu nos a ricibi. Danki pa boso comprencion 
y atencion, amor y cariño cu a duna nos forsa pa por 
sigui. Danki pa asisti na e despedida di mi querida 
esposa, nos querida mama, ruman, wela, bisawela, 
amigay bisiña. 



Gladys Evelyn Tromp-Laclé 

^24-08-1945 128-11-2018 

Alavez nos kier a invita tur famia, bisiña y conocirnan 
pa asisti na (3) Santo Sacrificio di misa 

diadomingo 9 december 9:00am na misa 
San Juan Pabloll naTanki Leendert 

diamars 11 december 5:00pm na 
Kapel di Alto Vista 

diadomingo 16 december 9:00am na misa 
San Juan Pablo II na Tanki Leendert 

Boso asistencia lo ta altamente aprecia. 











































34 


AWEMainta 


Diamars, 11 December2018 


Buskeda di 
hóben pérdi 


anan di atardi i no a regresá. 
Kiara tin e siguiente deskripshon: 
Largura: 1.68 m; 

Postura: delegá; 

Kabei: di lcrul; 


POLIS ta pidi buskeda di e hóben 
Kiara Melissa Fingal Suarez, nasé na 
Colombia, di 15 aña di edat. Dia 7 
di desémber ultimo el a sali su kas 


Koló di kueru : maron kla; 
Wowo: maron slcur; 

Kara: oval / wak pótrét. 

Polis ta supliká tur hende ku por 


(den área di Buena Vista) den or- duna kualke informashon tolcante di 


Aij&a 

'Pcutenal *i¥o*He & &ie*uU&u( , 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimiento di: 



Petra Brete 

Acto di entiero lo wordo anuncia despues. 



Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu inmenso tristeza na nos curazon pero 
conforme cu boluntad di nos Señor nos ta anuncia 
e fayecimento di nos difunto stima: 



Policarpo Hubert Kelly 

Mihor conoci como "Hibo”, "Sheik” of "Gordo” 
^26-01-1948- 108-12-2018 


Acto di entiero lo wordo anuncia despues 


Kiara, pa tuma kontakto ku polis 
na e number di telefón 917 óf na 
e number anónimo 108. 







‘Jtat&unl *%a*Ke & 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 



Almina Roselyn 
Elizabeth Sayers 

Better known as “Rosey” 

*25-08-1930 - |03-12-2018 

Na nomber di su: 

Yiunan: Michael & familia na Grenada 
Nathaniel & familia na Canada 
Desmond & familia na Aruba 
Andrea & familia na Aruba 
Christopher & familia naGrenada 
Anastacia & familia naAruba 
Lrancis & familia na Aruba 

Rumannan na Grenada 
Nieto & bisnietonan mucho pa menciona 
Primo y primanan, bisiñana y conocirnan 
Demas famia : Sayers, Noel, Wilson, Leonard, 
Goedhoop, Arrindell, Pantophlet. 

Ta invita pa acto di entiero cual lo tuma lugar na Misa 
Latima di Dakota diamars 11 di December 2018 di 2’or 
pa 4’or di atardi. Despues lo sali pa Santana Centraal 
Sabana Basora. 

Condolencia lo tuma lugar na Aurora Luneral Home 
dialuna 10 di December 2018 di 7’or pa 9’or di anochi. 
Disculpa nos si den nos tristesa nos por a lubida algun 
famia of conocir. 



Kaso di alrako 
ku detenshon 

WILLEMSTAD - Djaluna 10 di 
desémber 2018 alrededor di 09.40 
or, Sentral di Polis a risibi notifi- 
kashon di un atrako ku ta tumanda 
lugá den un restorant di ‘fastfood’ 
riba Gosieweg. 

Mesora a dirigi unidatnan na e sitio 
pa asina por detené e sospechoso- 
nan ku tabata den e restorant. Na 
e sitio polis a detené e hómbernan 
sospechoso: 

- A.A.). di 22 aña di edat; 

- S.W.R di 26 aña di edat, ámbos 
nasé na Kórsou. 

Den e restorant polis a haña i kon- 
fiská den un baki di tira sushi aden: 

- Dos arma di kandela; 

- Hanskun; 

- Muts. 

Probablemente e sospechosonan 
a pone tur e artikulonan aki den e 
baki di tira sushi aden. 

Tambe polis a konfiská e vehikulo 
den kua e sospechosonan a bini 
aden. 

A presentá ámbos sospechoso dilan- 
ti un Fiskal Ouksiliar ku a ordená 
nan enkarselamentu pendiente di 
mas investigashon. 

Ceramento di caminda en conexion cu asfaltamento 





Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Aunke bo sonrisa a disperse pa semper 

Y bo man nos no por tene mas. 

Nos tin asina tanto recuerdo di bo 
Persona tan stima. 

Bo recuerdo ta nosTesoro 
di cual nunca nos lo lubida. 

Dios tin bo den su Reino 

Y den nos curason semper bo 
Lo ta 


Aunke bo sonrisa a disparce pa semper 
y bo man nos no por tene mas. 

Nos tin asina tanto recuerdo 
di bo persona tan stima. 

Bo recuerdo ta nosTesoro 
di cual nunca nos lo lubida. 

Dios tin bo den su Reino 
y den nos curason semper bo lo ta. 

Ex-docente di La Salle College.Pa su amigonan : Tico. Pa su 
excoleganan yalumnonan: Meneer WeverPa su nieto (a) 
nan: 

Papa Tico. Pa su sobrino (a) nan: MoTico. 

Ta anuncia acto di fayecimento di: 


Betico 
Hyacinthus 
Rafael Wever 

09-08-1951 06-12-2018 

Su señora: 

Blanca Wever-Theysen 
Su yiunan: 

Donovan Wever, Marleen Bastiaanse y famia 
Richard Wever y Jens Spieckermann 
Jamil Wever, Esther Jones y famia 
Manera yiunan: 

Geraldine, Albert Mostert y famia 
Gerald,Tamara Bissliky famia 
Nieto (a) nan: 

Ixabelle Wever 
Veerle y Mees Wever 
Christian Saponara 
Genesis Bisslik 
Genelee Bisslik 
Gianella Ras 
Zayk Bisslik 
Zayne Bisslik 
Mama: 

Enrica Wever-Croes 
Suegro: 

Fransisco Franken y famia 
Rumannan: 

Osla, Jaap Bosselaar y famia 
Boyce, Iris Wever y famia 
Marvel, Reynold Beckeryfamia 
Sobrino (a) nan: 

Jacqueline y Dennis Bosselaar 
Jourainne, Eumir y Iraisa Wever 
Caroline Lejuez-Becker 
Christopher y Stephan Becker 
Su Ihanan: 

Jacqueline Bosselaar 
Inty Wever 
Jourainne Wever 
Stephan Becker 
KendrickCilie 

Na su primo (a) nan, suanan, cuñanan, demas famia, 
amigonan y conocinan 

cu no a wordo menciona.Ta cordialmente invita pa asisti na 
acto di entiero. 

Anochi di condolenica lo tuma luga 11 di december 2018 di 
7:00pm - 9:00pm 

Acto di despedida lo tuma luga 12 di december 2018 di 
9:00am- 11:00, 

tin oportunidad pa condoleer ainda parti mainta entre 
9:00am - 10:15am. 

Na Royal Funeral Home 

En bes di manda flor of telegram un donacion na EDMUND E 
HARMS Foundation 
lo ta altamente aprecia. 




Asfalteren Boegoeroei - Montaña 


Tentatief 2 dagen. Afdeling BWS 
moet oplossing zoeken/treffen 
waterprobleem. 



Gradicimento & Invitacion 

Den nomber di Famia di Alcida Loefstop-Rasmijn 
nos kier a manda un palabra di gradicimento na 
tur esnan cu a compaña nos den e dianan dificil cu 
e fayecimento y despedida di nos ser stima. 



Danki ta bay na Docternan: Maarten Visschers- 
assistent Leonnie, 

Romeo Kock-assistent Sonia & Cathy, Sandro 
Fingal-assistent Janine, Benjamin Croes, Norma 
Alvarez Quezada-assistent Evelyn, Judy & Esther 
cu semper a trate, yude cu hopi cariño y pasenshi. 
Na Zuster & Broedernan di Dr.H.O.Hospitaal piso 2 
& 4, Medium & Intensive Care cu na momento cu e 
tabata den Hospitaal a cuide y yude te na unda cu 
nan tabata por. 

Na Lite Life Medicab: Alex, Ansley, Richy, Simon y 
Driversnan cu a transporte pa su afspraaknan cu 
su Docternan. 

Lyonel Dirksz cu a dedica un bunita programma na 
radio,Tanchi Esmee y Dina Croes 
Na Pastoor Andry pa e bunita respons. 

Na Etty Toppenberg cu a compaña nos durante di 
e ceremonia di despedida. 

Na tur esnan cu a yama of manda mensahe di 
Condolencia, via whatsapp of Facebook y a 
compaña nos. 

Alabes kier a invita boso pa tres misa: 

11 december 2018 - 5:25 di atardi na Kapel di Alto 
Vista 

13 december 2018 - 7or di anochi na Misa 
Sta.Filomena Paradera 

14 december 2018 - 7or di anochi na Misa 
Sta.Filomena Paradera 


Departamento di Obra Publico 
ta informa pueblo en general 
y specialmente nos automo- 
bilistanan cu ta haci uzo di 
e caminda Boegoeroei/Mon- 
taña cu awe 11 y mañan 12 
di december 2018 lo bay cera 
parcialmente pa asfalta e ca- 
minda. 

Ruta alternativa lo lceda indica 
cu baricada y borchinan di 
aviso y e orario di ceramento 
lo ta di 8’or di mainta pa 4’or 
di atardi. 

En conexion cu e trabounan 
menciona Departamento di 
Obra Publico ta pidi pa tene 
cuenta cu e inconveniencianan 
cu lo por surgi pa cual nos ta 
pidi nos disculpa. 



Nos e-rnail: 


noticia@awemainta.com 


Tel: 583-1400 
FaX: 583-1444 

Mainta 


E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 

Keda “up to date” ij MKe nos riba facebool 
www.facebooK.com/awemainta 




Subi riba nos website 


www.awemainta.com 

AWEMainta completamente 

DIGITAL 






















